b'\n_START_ARTICLE_\nChicoutimi Saguen\xc3\xa9ens\n_START_SECTION_\nZgodovina\n_START_PARAGRAPH_\nChicoutimi Saguen\xc3\xa9ens je bil ustanovljen leta 1973, njihova prva sezona je bila sezona 1973/74. Ime kluba, Saguen\xc3\xa9ens, dobesedno pomeni "Ljudje iz Saguenaya". Trenutno mladinsko mo\xc5\xa1tvo je zgolj najnovej\xc5\xa1e, ki uporablja to ime. "Sags", kar je njihov vzdevek, so dvakrat v svoji zgodovini osvojili pokal President\'s Cup - v sezonah 1990/91 in 1993/94. Obakrat so se uvrstili v Memorial Cup, a se niso nobenkrat prebili skozi skupinski del. Udele\xc5\xbeili so se tudi Memorial Cupa 1997, ko so Hull Olympiques osvojili tudi ligo QMJHL. Tudi tedaj se klub ni prebil skozi skupinski del. Leta 1988 je dvorana Centre Georges-V\xc3\xa9zina gostila Memorial Cup, a klub ni sodeloval, saj so tedanja pravila dolo\xc4\x8dala, da se mora klub gostitelj uvrstiti vsaj v finale President\'s Cupa, da lahko sodeluje, kar Saguen\xc3\xa9ensom tisto leto ni uspelo.'